Document ID: /roh_data/filtered/fineweb-2-filterrobots_roh.jsonl.gz/73032

En tge mar sbucca l’En? Questa dumonda ha fatg suar Chiara Corona-Cardoso. Chattar la dretga resposta durant l’examen per daventar Svizra n’è betg stà simpel. Ils «Cuntrasts» han accumpagnà la giuvna, ch’è naschida a Puntraschigna, e ses geniturs Ana e Paolo Corona-Cardoso tras la procedura da natiralisaziun. Els han stuì rimnar numerus documents, emplenir formulars ed emprender intensivamain per il grond examen. Il film dat in sguard exclusiv davos las culissas e mussa, co che las candidatas ed ils candidats ston far si las mongias per avair la schanza da survegnir il pass svizzer.